cyanic-selkie/wikianc huggingface dataset:
Dred Scott vastaan Sandford
Korkeimman oikeuden päätös
Tapaus eteni korkeimpaan oikeuteen, joka aikoi aluksi päättää tapauksen suoraan osavaltion korkeimman oikeuden hyväksi, jolloin sen ei olisi tarvinnut ottaa sen enempää kantaa kiistanalaiseen orjuuskysymykseen. Se kuitenkin muutti mielensä ja 6. maaliskuuta 1857 se totesi äänin 7–2 Scottin olevan yhä orja. Oikeus perusteli kantaansa usealla tavalla. Yksi perusteista oli se, että tummaihoiset olivat osavaltioiden kansalaisia, mutta eivät Yhdysvaltojen, joten Scott ei edes voinut nostaa syytettä liitovaltion tasolla. Oikeus myös julisti, että kongressilla ei ollut perustuslaillista oikeutta kieltää orjuutta, ja lisäksi jos orja muutti vapaaehtoisesti toiseen osavaltioon, tuon osavaltion lait päättivät hänen orjuudestaan.
Lesnoin 197. jalkaväkirykmentti
'''Lesnoin 197. jalkaväkirykmentti''' oli 20. helmikuuta 1910 Viaporin linnoituskiväärirykmentistä ja Lesnoin 225. reservirykmentin I pataljoonasta muodostettu Venäjän keisarikunnan armeijan jalkaväkirykmentti, joka oli sijoitettu Santahaminan varuskuntaan. Yksikkö lakkautettiin 1918.
Sielun erehdysten tunnistamisesta ja parantamisesta
Sielun erehdysten tunnistamisesta ja parantamisesta on Galenoksen 100-luvulla kirjoittama antiikin kreikkalainen filosofinen psykologinen tutkielma.
Sisältö
Galenos erottaa toisistaan aiemmassa teoksessa käsitellyt tunteet (pathoi, yks. pathos) erehdyksistä (hamartēmata). Tunteet ovat kahden alemman sielunosan eli intosielun ja himosielun liikkeitä, kun taas erehdykset ovat ylimmän sielunosan eli järkisielun tekemiä virheitä. Tässä Galenoksen näkemykset eroavat stoalaisuudesta, jossa tunteet nähtiin juuri järkisielun tekeminä virheinä.
Ancient Domains of Mystery
Ancient Domains of Mystery (lyhyesti ADOM tai ADoM) on saksalaisen Thomas Biskupin kehittämä roguelike-lajityypin tietokoneroolipeli, josta on julkaistu useita versioita eri tietokoneille ja käyttöjärjestelmille vuosina 1994–2021. Pelissä ohjataan seikkailijaa, jonka tehtävänä on pysäyttää kaaoksen voimien leviäminen Ancardian fantasiamaailmaan Drakalor Chain -nimisestä laaksosta. Monen muun roguelike-pelin tavoin ADOMissa käytetään ASCII-merkistöä peliympäristön ja käyttöliittymän kuvaamiseen.
Pelin kulku
Hahmo voi kulkea vapaasti suurilta osin satunnaisesti luoduissa luolastoissa ja ulkoilmassa. Pelin aikana hahmo joutuu taistelemaan hirviöitä vastaan, löytää paljon erilaisia esineitä ja voi myös suorittaa erilaisia hahmolle annettuja tehtäviä. Tehtäviä suorittamalla pelin juonessa pääsee eteenpäin ja hahmolle avautuu uusia tehtäviä, kunnes peli on läpäisty. Tämä seikkailupelejä muistuttava juoneen perustuva rakenne erottaa ADOMin muista hack and slashiin keskittyvistä roguelike-peleistä kuten Angbandista.
Hirviöiden tappamisesta ja tehtävien suorittamisesta hahmolle kertyy kokemusta, joka tekee hahmosta voimakkaamman ajan kuluessa. Toisaalta pelin edetessä hahmo kohtaa yhä voimakkaampia hirviöitä. Hahmon saadessa tarpeeksi kokemusta hän saa uuden kokemustason, jolloin pelaaja voi nostaa hahmon taitoja ja hahmon taistelutaidot kehittyvät. Hahmon ominaisuuksiin sen sijaan vaikuttaa pääsääntöisesti se, miten hahmo toimii pelin aikana: esimerkiksi suurien taakkojen kantaminen kehittää voimaa, loitsukirjojen lukeminen oppimiskykyä ja loitsiminen tahdonvoimaa. Ominaisuudet kohoavat siis ilman että tasoja noustaan. Myös taidot kehittyvät itsekseen tasojen nousujen välissä, mutta hyvin hitaasti. Hahmojen kesto- ja loitsupisteet (hit points ja power points) riippuvat sekä hahmoluokasta, tasosta että ominaisuuksista.
Vastaanotto
ADOM on saanut vuosien kuluessa laajan fanikunnan. Tästä kertoo vuonna 1997 saavutettu ykköspaikka Internet Worldcharts of Free Downloadable Games -Internet-sivuston listalla, jonne Internetin käyttäjät saivat äänestää parasta ilmaiseksi ladattavaa peliä, ja Usenet-ryhmä rec.games.roguelike.adom, jossa keskustelu on käynyt vilkkaimmillaan 2000–3000 uuden viestin kuukausitahtia.
Heikki Poutanen
Poutanen kävi koulua ensin Hyvinkäällä, sitten Äänekoskella ja Parikkalassa. Perhe muutti Helsinkiin ja Heikki Poutanen kävi Helsingin toista lyseota. Hän oli vaihto-oppilaana Yhdysvalloissa 1969–1970. Ylioppilaaksi hän kirjoitti Helsingin toisesta lyseosta 1972. Hän valmistui kanttori-urkuriksi Sibelius-Akatemiasta 1976. Poutanen valmistui filosofian kandidaatiksi 1982 Helsingin yliopistosta pääaineena englantilainen filologia. Musiikinjohtajan tutkinnon hän suoritti 1987 (Sibelius Akatemia). Hän suoritti Sibelius-Akatemiassa lauludiplomin 1987 ja urkujensoiton A-tutkinnon 1992. Myöhemmin 1999 Poutanen suoritti Helsingin yliopistossa ja filosofian lisensiaatin tutkinnon pääaineena musiikkitiede. Filosofian tohtorin tutkinnon hän suoritti 2016.
Poutanen opiskeli Sibelius-Akatemiassa urkujen soittoa Enzio Forsblomin ja Markku Heikinheimon johdolla. Lisäopintoja hän hankki Saksan liittotasavallassa Pierre Perdigonin ja Marinette Extermannin johdolla. Hän osallistui myös Guy Bovet'n mestarikursseille Lahden urkuviikolla ja Olivier Latryn urkukurssille Helsingissä.
Pahajärvi (Kuhmoinen, Harjunsalmi)
Historiaa
Vuosien 1966 ja 1986 peruskartoissa valtatie ohittaa järven hieman nykyistä kauempaa ja valtatien tekemää mutkaa on oikaistu myöhemmin.
Kuninkaan puhe
Juoni
Kuningas Yrjö V kuolee tammikuussa vuonna 1936, jolloin David seuraa häntä Britannian valtaistuimelle kuningas Edvard VIII:nä. Kuninkuudestaan huolimatta David tahtoo yhä palavasti naida rouva Wallis Simpsonin (Eve Best), joka on eronnut amerikkalainen seurapiirihenkilö. Saman vuoden jouluna Balmoralin linnassa prinssi Albert toteaa, ettei Edvard voi naida eronnutta naista niin kauan kuin tämä pysyy kuninkaana. Edvard syyttää veljeään keskiaikaisesta juonesta anastaa kruunu itselleen. Hän toteaakin epäluuloisesti, että Albert on jo ryhtynyt valmistautumaan kuninkuutta varten ottamalla puhetunteja. Hän muistuttaa veljeään ikävästi tämän lapsuuden traumoista matkimalla tämän änkytystä: ”B-B-B-Bertie.”
Hubert Chmielak
Hubert Chmielak (s. 19. kesäkuuta 1989 Suwałki) on puolalainen keihäänheittäjä. 188 senttimetriä pitkä ja 88 kilogrammaa painava Chmielak edustaa ASZ-AWFiS Gdańsk -seuraa.
Ida Aalberg -palkinto
Ida Aalberg -palkinto on Ida Aalberg -säätiön vuodesta 1977 joka toinen vuosi jakama näyttelijäpalkinto. Palkinto on ollut ainoa suomalaiselle teatterinäyttelijälle myönnettävä palkinto. Se myönnetään ansioituneelle suomalaiselle näyttelijälle.
Koiranelämää (televisiosarja)
Koiranelämää on ranskalainen piirrossarja, joka kertoo humoristisesti koirien asuttamasta talosta. Sarjan päähahmoina on kaksi sekarotuista koiraveljestä, joiden molempien nimi on Poju. Sarja on tehty vuosina 1996–1998. Suomessa sitä on esittänyt MTV Juniori.
Vertaileva oikeustiede
Vertaileva oikeustiede eli oikeusvertailu on oikeustieteen osa, joka tutkii kahden tai usean valtion oikeusjärjestyksiä rinnakkain. Se kuvaa ja käsittelee samanaikaisesti asioita eri oikeusjärjestysten perusteella. Se voi esimerkiksi selvittää, mitä vaikutteita jonkin maan oikeusjärjestelmä on saanut muiden maiden oikeudesta tai pyrkii saamaan selkoa, mistä johtuu eri valtioiden oikeussäännösten erot. Vertailevaa tutkimusta käytetään muun muassa valmisteltaessa uutta lainsäädäntöä tai pyrittäessä yhtenäistämään eri maiden lakeja. Sen avulla pystytään myös poistamaan kansainvälisessä yhteistoiminnassa ilmeneviä väärinkäsityksiä ja kehittämään yhteisymmärrystä. Vertailevalla oikeustieteellä on yhtymäkohtia kansainväliseen yksityisoikeuteen ja oikeushistoriaan, joka vertailee entistä ja nykyistä oikeutta. Koska useat eurooppalaiset oikeusjärjestelmät ovat saaneet vaikutteita roomalaisesta oikeudesta, on sillä monia kosketuksia myös roomalaiseen oikeuteen.
Random Act of Kindness
pienoiskuva|Random Act of Kindness logo Random Acts of Kindness eli yllätyshyvyys on Yhdysvalloista alkunsa saanut liike, jonka ideana on nimettömänä tehdyt hyvät työt. Tutkimuksessa on todettu että 3–5 pientä hyvää tekoa päivässä lisää ihmisen onnellisuuspisteitä, ja teho kasvaa, jos teot jatkuvat.
Vantaan historia
Ruotsin vallan aika
pienoiskuva|vasen|[[Vantaan Pyhän Laurin kirkko, pääkaupunkiseudun vanhin rakennus. Kirkko sijaitsee Helsingin pitäjän kirkonkylän kaupunginosassa, joka on vieläkin Vantaan ruotsinkielisimpiä alueita.]] Ruotsalaisten kolonisaatio Vantaalle alkoi muun Uudenmaan kolonisaation yhteydessä 1200-luvun lopulta lähtien hämäläisiä vastaan tehdyn niin sanotun toisen ristiretken jälkeen. Ruotsalaiset kutsuivat aluetta Uudeksi maaksi. Jokien haarakohdan seudulla oli varmuudella pysyvää asutusta 1300-luvulla.
Suuret kuolonvuodet 1695-1697 koettelivat myös Helsingin pitäjää. Peräkkäiset katovuodet aiheuttivat nälänhädän ja kuolleisuus oli korkealla tasolla. Nälänhätä kosketti rahvaan lisäksi myös kruununpalvelijoita, aatelisia ja aatelittomia säätyläisiä sekä porvaristoa.
Venäjän vallan aika
Helsingin pitäjän kehitykseen yhdeksi Suomen suurimmista kaupungeista vaikutti olennaisesti pääkaupungin siirto Turusta Helsinkiin. Vielä vuonna 1805 suuralueen hallintoyksiköistä Helsingin pitäjän asukasluku oli 4 840, Viaporin 4 606 ja Helsingin 4 337. Kuudenkymmenen vuoden kuluttua pitäjässä oli noin 7 000 asukasta, kun Helsingissä oli jo 23 000 asukasta.
Kasvava Helsingin kaupunki tarvitsi suuria määriä rakennustarvikkeita, joita sinne hankittiin Uudeltamaalta ja Hämeestä. Helsingin maalaiskuntaan perustetut tiilitehtaat sijaitsivat Tikkurilassa, Lauttasaaressa ja Kulosaaressa.
1900-luvulta nykypäivään
Sotien jälkeen maalaiskunnan kasvu alkoi kiihtyä ja alueen halki rakennettiin useita merkittäviä teitä, joiden varsille alkoi kehittyä omakotivaltaista asutusta. Tikkurilasta tuli uusi kuntakeskus 1950-luvulla. Myöhemmin päärataan tukeutuivat kasvussaan myös Rekola, Korso ja Koivukylä. Länsi-Vantaan suurten lähiöiden synty 1960–1970-luvuilla perustui kokonaan uuteen Länsi-Vantaan rataan. Helsingin olympialaisia varten perustetun Seutulan (nykyinen Helsinki-Vantaan) lentoaseman rakentaminen 1950-luvun alussa ohjasi myös keskeisesti Vantaan rakennetta. Se jakoi kunnan kahtia ja toi ympäristöönsä runsaasti liikennettä sekä teollisuutta. Lentoasema on lyönyt merkittävän leiman Vantaan nykyiseen kaupunkikuvaan, ja nykyään Vantaa tunnetaankin ulkomailla ilmailukaupunkina.
Erakkotuulihaukka
Lisääntyminen
Pesä on usein korkealla kuolleen palmun latvassa tai apinanleipäpuun kolossa, joskus vasarapäähaikaran vanhassa pesässä. Naaras munii 1–4 munaa ja hautoo niitä noin kuukauden. Poikaset jättävät pesän lentokykyisinä 33–35 päivää vanhoina.
Ravinto
Erakkotuulihaukan ruokavalio koostuu liskoista, linnuista, sammakkoeläimistä, hyönteisistä ja nilviäisistä. Se seuraa mielellään maastopaloja ja saalistaa palon alta pakoon pyrkiviä eläimiä.
Hockey Club Asiago
Joukkue on voittanut Serie A -mestaruuden kolme kertaa vuosina 2001, 2010 ja 2011. Italian Cupin joukkue on myös voittanut kolme kertaa vuosina 1991, 2001 ja 2002. Vuonna 2003 joukkue voitti Italian Super Cupin.
Kurkijärvi (Kuhmoinen, Harjunsalmi)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 111,3 metriä mpy. Laskuoja lähtee järven pohjoispäästä ja laskee 700 metrin päässä Huhtiaiseen. Laskuojan pudotus on 9,8 metriä.
Pirttilampi (Kihniö)
Maantietoa
Lammen pituus on 260 metriä, leveys 130 metriä ja sen pinta-ala on 2,1 hehtaaria. Se sijaitsee Naarmijärven luoteispuolella Pirttinevan turvetuotantoalueen ja Loukkamäen välissä painanteessa, mistä vesi ei voi luontaisesti juosta pois. Lammen rantaviivan pituus on 650 metriä ja sen rannat ovat suota. Itäpuolella sijaitsee Salisen maatilan pelto. Rannoilla ei ole rakennuksia, mutta lammen rannan läheltä ohittaa kärrypolku yhdustieltä 13349.
Magnus Stensås
Skandinavia Cupissa Stensåsin paras sijoitus on voitto tammikuussa 2020 Nes Skianleggissa. Kauden 2016–2017 kokonaispisteissä hän sijoittui viidenneksi.
Euroopan nuorten olympiafestivaaleilla hän oli toinen 10 kilometrin perinteisellä hiihtotavalla vuonna 2011.
Georg Meri
Elämä ja ura
Meri tunnetaan erityisesti Shakespeare-käännöksistään. Hän käänsi Shakespearen näytelmistä suuren osan viroksi sekä julkaisi näytelmistä tutkielmia. Lisäksi hän käänsi venäläisten kirjailijoiden teoksia (mm. Nikolai Dobroljubov, Nikolai Tšernyševski).
Tikkuristi
Tanssi on tunnettu eri nimillä ja hieman erilaisina versioina lähes kaikkialla Suomessa. Tikkuristi perustuu vanhaan, 1500-luvun ranskalaiseen gaillard-muotitanssiin. Tämän tanssin perusaskel oli nimeltään cinq pas eli viisi askelta. Näistä sanoista on muotoutunut nimi monille ruotsalaisille ja suomenruotsalaisille versioille: esimerkiksi sinckepas tai slinkepas.
Varkaiden kuningas (sarjakuvahahmo)
Varkaiden kuningas on Mirage Studios -kustantamon sarjakuvissa esiintyvä velho. Kevin Eastmanin, Peter Lairdin ja Ryan Brownin luoma hahmo esiintyi ensimmäisen kerran vuonna 1987 Tales of the Teenage Mutant Ninja Turtles -sarjakuvalehden kolmannessa numerossa.
Manu Forsblom
Eero Arvid Magnus ”Manu” Forsblom (10. huhtikuuta 1926 Jyväskylä – 27. joulukuuta 2002 Benalmádena, Espanja ) oli keskisuomalainen taidemaalari.
Wild Child
Wild Child on Nick Mooren ohjaama komediaelokuva vuodelta 2008. Se kertoo Los Angelesissa kasvaneesta 16-vuotiaasta villistä ja huolettomasta Poppy Mooresta, jonka äiti on kuollut. Eräänä päivänä hänen isänsä saa tarpeekseen tyttärensä tempuista ja toteuttaa uhkauksensa lähettää Poppy englantilaiseen sisäoppilaitokseen. Elokuvan soundtrackilla kuullaan muun muassa Joan Jettin ”Real Wild Child” -kappale.
Sielun kykyjen riippuvaisuus ruumiin sekoituksista
Sisältö
Galenos lainaa teoksessaan filosofeja, erityisesti Platonia ja Aristotelesta, sekä Hippokratesta, ja runoilijoita, kuten Homerosta ja Theognista. Hän hyökkää erityisesti oman aikansa platonisteja eli niin kutsuttuja keskiplatonisteja kohtaan, sillä nämä katsoivat, Galenoksen mukaan jopa vastoin Platonin itsensä näkemystä, että sielu olisi ruumiista täysin itsenäinen ja riippumaton. Galenos itsekin jättää auki sen mahdollisuuden, että sielun ylin osa järkisielu voisi olla kuolematon ja säilyä olemassa ruumiista riippumatta, mutta vetoaa muuten siteeraamiensa lähteiden auktoriteettiin ja omaan lääkärinkokemukseensa pyrkiessään osoittamaan sielun tilojen olevan monella tavalla riippuvaisia ruumiista. Tämän osoittavat niin esimerkit lääketieteestä, kuten sairaudet ja lääkkeiden vaikutus, kuin arkielämästä, kuten ympäristön ja alkoholin vaikutus sieluun.
Max Payne
Max Payne on suomalaisen Remedy Entertainmentin kehittämä kolmannen persoonan ammuntapeli, jonka tuottivat 3D Realms ja Rockstar Games. Gathering of Developers julkaisi Max Paynen alun perin Microsoft Windowsille vuonna 2001, mutta myöhemmin samana vuonna Rockstar Games julkaisi pelin myös PlayStation 2:lle ja Xboxille. Vuonna 2002 Feral Interactive julkaisi Macintosh-version, ja peli ilmestyi 16. joulukuuta 2003 Game Boy Advancelle Rockstarin julkaisemana. Max Payne julkaistiin myös Androidille ja iOS-laitteille vuonna 2012.
Arpinaama
Arpinaama (, tunnetaan myös nimellä Shame of the Nation, suom. 'kansakunnan häpeä') on yhdysvaltalainen gangsterielokuva vuodelta 1932. Elokuvan on ohjannut ja tuottanut Howard Hawks, päärooleissa ovat Ann Dvorak, Boris Karloff, George Raft, Karen Morley ja Paul Muni. Koska elokuva valmistui ennen kuin laaja elokuvasensuuri aloitettiin Yhdysvalloissa vuonna 1934, se kuvaa oman aikansa mittapuulla melko rajusti jengisotia ja poliisin ja rikollisjengien välisiä yhteenottoja.
Ylä-Vuoksen Palloseura
Ylä-Vuoksen Palloseura (YVPS) oli Jääsken Ensossa ja Imatralla vuosina 1936–1963 toiminut suomalainen palloiluseura. Seuran perusti Enso-Gutzeitin sosiaalipäällikkönä työskennellyt, paremmin urheilukirjailijana, -selostajana ja -toimittajana tunnettu Martti Jukola. YVPS:n lajeja olivat jääpallo ja jalkapallo.
Iso-Onkiainen
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 116,2 metriä mpy. Siihen johtaa kolme ojaa, jotka tuovat vettä Pikku-Onkiaisesta. Laskuoja lähtee järven kaakkoispäästä. Laskuoja virtaa 600 metriä kaakkoon ja yhtyy toiseen ojaan, joka virtaa pohjoiseen ja laskee lopulta Isoon Pihlajajärveen. Kokonaispudotus Iso-Onkiaisen ja Ison Pihlajajärven välillä on 28,7 metriä.
Pikku-Onkiainen
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Lammen vedenpinnan korkeus on 116,6 metriä mpy. Siihen johtaa neljä ojaa. Ojat tuovat vettä Löytöjärvestä, Niemijärvestä ja Jänislamminsuolta. Lampi laskee viereiseen Iso-Onkiaiseen. Laskuojan pudotus on 0,4 metriä.
Aspartaattiaminotransferaasi
thumb|250px|Aspartaattiaminotransferaasi sitoutuneena koentsyymiinsä [[pyridoksaalifosfaattiin]] Aspartaattiaminotransferaasi eli ASAT (EC 2.6.1.1) on hyvin yleinen intrasellulaarinen eli solunsisäinen entsyymi, jota on eniten maksan, sydänlihaksiston ja luurankolihaksiston sytosolissa ja mitokondrioissa. Entsyymin aktiivisuus veriplasmassa kasvaa sydäninfarktin sekä maksatulehduksen yhteydessä. Aspartaattiaminotransferaasi katalysoi reversiibeliä reaktiota, jossa aminoryhmä siirretään aspartaatilta α-ketoglutaraatille ja tuotteena muodostuu oksaloetikkahappoa ja glutamaattia.
Puitepäätös
Puitepäätös annettiin mm. Eurooppalaisesta pidätysmääräyksestä.
Citroën C-Crosser
Citroën C-Crosser on Mitsubishin valmistama ja Outlanderiin perustuva crossover-tyyppinen automalli, jota myy ranskalainen Citroën. Vastaava rinnakkaismalli PSA-konsernin sisällä on Peugeot 4007. Mallit tulivat myyntiin vuonna 2007. Nimensä C-Crosser sai vuonna 2001 Frankfurtin autonäyttelyssä esillä olleesta nelivetoisesta konseptiautosta. Moottorina C-Crosserissa käytetään uutta dieseltekniikkaa edustavaa PSA-konsernin omaa 2,2-litraista HDi-moottoria. Autoa valmistettiin vuoteen 2012 asti.
Perun historia
Intiaanit ennen eurooppalaisia
Viimeistään vuoden 100 jaa. tienoilla kokoistaneen Mochen uskotaan olleen valtiomainen yhteiskunta. Moche-valtioita oli tosin useita ja niitä johtivat temppelikeskusten soturipapit. Vuoden 700 jaa. paikoilla näyttää Perun ja Bolivian ylängöillä arkeologian kaivauksista päätellen olleen kaksi suurta valtiota, Tiwanaku ja Wari, jotka saattoivat olla keskenään liittolaisia tai kilpailijoita. Molemmat romahtivat ehkä kuivuuden, ehkä vieraiden valloittajien tai kapinan takia noin 1000–1100 jaa.
Myös Perun pohjoisrannikolle syntyi valtioita noin vuonna 700. Niistä merkittävin oli ja Cuzcon laaksossa kukoistanut Chimor. Noin vuonna 1200 syntyi Inkavaltakunta, joka alkoi voimakkaasti laajeta 1400-luvulla Pachacútec- ja Túpac Inca Yupanqui -nimisten hallitsijoiden aikana. Inkojen pääkaupunki oli Cuzco. Seuraava inkakuningas Huayna Capac kuoli vuonna 1525 mahdollisesti eurooppalaisten Amerikkaan tuomaan isorokkoon tai tuhkarokkoon, jotka riehuivat inkojen maassa kauppiaitten tai sanansaattajien tuomana. Pian syttyi veljesten Huascarin ja Atahuallpan kesken monivuotinen sisällissota vallanperimyksestä.
2000-luku
Alkuvuodesta 2000 Fujimori pyrki kolmannelle kaudelle, vaikka perustuslaki kielsi sen. OAS:n ja opposition protesteista huolimatta hänen ilmoitettiin voittaneen. Jatkuvien protestien vuoksi Fujimori ilmoitti syyskuussa uudet presidentinvaalit järjestettävän huhtikuussa 2001. Pääsyynä protesteihin oli kuvanauha, jolla Fujimorin luotettu Vladimiro Montesinos nähtiin lahjomassa kongressin jäsentä. Fujimori erotti asevoimien komentajan ja kolme kenraalia estääkseen vallankaappauksen. Lopulta Valentín Paniagua nousi oppositiosta parlamentin puhemieheksi Fujimorin ollessa ulkomailla, josta käsin hän jätti eropyyntönsä. Tammikuussa 2001 virkaa tekeväksi presidentiksi noussut Paniagua perusti totuuskomission tutkimaan 4000 ihmisen katoamista 1980- ja 1990-luvuilla. Montesinos saatiin oikeuteen kesäkuussa 2001 ja hänet tuomittiin vuonna 2002 yhdeksäksi vuodeksi ja 2004 vielä tämän lisäksi viideksitoista vuodeksi vankilaan korruptiosta sekä vallan ja valtion varojen väärinkäytöstä.
Vuoden 2001 vaaleissa presidentiksi valittiin taloustieteilijä Alejandro Toledo. Toledo joutui perääntymään kesäkuun 2002 protestien jälkeen yksityistämishankkeistaan. Sotilasryhmä nousi kapinaan tammikuussa 2005 ja toukokuussa Toledoa syytettiin allekirjoitusten väärentämisestä vuoden 2000 vaaleihin liittyen. Parlamentti päätti kuitenkin olla erottamatta häntä.
Kesäkuussa 2001 maanjäristys surmasi 100 ihmistä Etelä-Perussa Arequipassa ja Moqueguassa ja jätti 46 000 kodittomiksi. Maaliskuussa 2002 kolme päivää ennen presidentti George W. Bushin vierailua Perussa Yhdysvaltain lähetystön edessä räjähti pommi, joka surmasi kolme.
15. elokuuta 2007 lähellä Icaa 150 kilometriä Limasta kaakkoon tapahtui 8,0 momenttimagnitudin tuhoisa maanjäristys. Yli 610 ihmistä kuoli ja 1 000 loukkaantui.
Fenno-Skan
Fenno-Skan on kahden sähköä siirtävän merikaapelin muodostama yhteys Suomen ja Ruotsin välillä. Merikaapelit yhdistävät maiden kantaverkot suurjännitetasavirtayhteydellä (HVDC). Suomessa kaapeli alkaa Raumalta ja se laskee mereen Pyhärannan Rihtniemessä, josta se kulkee Pohjanlahden pohjaa pitkin Ruotsiin jossa se nousee maihin Dannebossa ja jatkuu sieltä Finnböleen. Ensimmäinen merikaapeliyhteys otettiin käyttöön vuonna 1989 ja toinen vuonna 2011. Merikaapeliyhteyden omistavat puoliksi kantaverkkoyhtiöt Fingrid ja Svenska kraftnät.
Liitäjät
Liitäjät (Puffinus) on ulappaliitäjien heimoon kuuluva ulappalintusuku. Liitäjien suvussa on BirdLife Suomen mukaan 14 lajia. Sukuun on kuulut enemmänkin lajeja, mutta siitä on erotettu 2000-luvulla tummaliitäjien suku, jonka kehityslinja eroaa liitäjien suvusta.
Adrianmeren liiga 2006–2007
Kausi 2006–2007 oli kuudes kausi, jolloin pelattiin Adrianmeren liigan mestaruudesta. Teemu Rannikko oli kauden aikana ainoa suomalainen, joka pelasi sarjaa. Hänen joukkueensa oli KK Union Olimpija. Kauden voitti KK Partizan.
Lakkajärvi (Kuhmoinen, Kotakoski)
Historiaa
Vuoden 1966 peruskartassa järvi oli auto ja vuoteen 1986 mennessä sen pohjoisrannalle oli rakennettu vapaa-ajan asunto.
Jolojärvi
Jolojärvi on Pirkanmaalla Kuhmoisissa Harjunsalmen kylän lähellä sijaitseva järvi.
Goranboyn piirikunta
Historiallisia nähtävyyksiä ovat Kürəkçayn keskiaikaiset linnoitukset, Gülüstanin feodaalihallitsijoiden linna, Şətəlin linnoitus, Mollavələdlin, Borsunlun, Xudu baban ja Rəhimlin mausoleumit, Qızılhacılın ja Borsunlun moskeijat sekä Borsunlun maanalainen sauna.
Kamerunin miesten lentopallomaajoukkue
Maailmanrankingissa joukkue on tällä hetkellä sijalla 30.
Mäkiluoto
Saaren linnoittaminen käynnistyy
Pietarin turvallisuuden takaaminen vaati linnoitustöiden nopeaa läpivientiä, kun ne vihdoin saatiin käyntiin. Mäkiluodon työmaa olikin toiminnassa yötä päivää ja sillä työskenteli pian aloituksen jälkeen noin 2 500 henkilöä. Suuri työvoimamäärä sai saaren muistuttamaan pientä kaupunkia, jonka loistava valaistus herätti huomiota alueen merenkulkijoissa, jotka eivät alueella vastaavia aktiviteetteja olleet ikinä aiemmin nähneet. Linnoituksen rakentaminen käynnistyi kolmen laiturin ja makean veden kaivon rakentamisella.
Ensivaiheen raivaus- ja kunnostustyöt
Mäkiluodon puolustusjärjestelyjen uudelleenrakentamisen suunnittelu annettiin majuri Esko Laaksosen vastuulle. Laaksonen tutki suurimman osan kesästä 1956 kapteeni V. Lappalaisen kanssa Mäkiluodon, Rönnskärin, Stora Träskön, Porsön ja Järvön tykki- ja lähipuolustusasemien rakentamismahdollisuuksia.
Linnakkeen kunnostaminen
Mäkiluodon uudelleenrakentamista lähdettiin vähitellen 1960-luvulle tultaessa toteuttamaan majuri Laaksosen kesällä 1956 laatimien suunnitelmien pohjalta.
Infrastruktuuri
Vesiongelmiin ryhdyttiin hakemaan uutta ratkaisua 1970-luvun alussa rakentamalla vesiputki mantereelle. Putki oli alun perin tarkoitus laskea syksyllä 1971, mutta sitä ei saatu tehtaan toimitusvaikeuksien takia tarpeeksi. Laskuprojekti saatiin lopulta valmiiksi syksyllä 1974. Vesikone oli poistettu käytöstä saman vuoden kesällä, ja kesä oli näin ollen pärjätty tilapäisratkaisuin.
Jim Sasser
Senaatista tippumisen jälkeen presidentti Bill Clinton nimitti Sasserin Yhdysvaltain uudeksi Kiinan suurlähettilääksi. Sasser toimi suurlähettiläänä joulukuusta 1995 vuoteen 2001 saakka.
Sasserilla on vaimo Mary sekä lapset Gray ja Elizabeth.
Lyijymonarkki
Koko ja ulkonäkö
pienoiskuva|left|250px|Naaras Kooltaan lyijymonarkki on 14–16 cm. Koiras on rinnastaan, päästään, selästään ja siivistään väriltään tumman harmahtavan sininen. Vatsa on väritykseltään valkoinen. Naaraan pää on ja selkä ovat väriltään siniharmaat. Rinta on oranssin ruskehtava ja muuttuu vatsaa kohden asteittain vaaleammaksi ja lopulta valkoiseksi. Nuoret lyijymonarkit ovat selästään harmahtavan ruskeita ja siivet ovat raidalliset. Rinta on punertava.
Käännösalan asiantuntijat
Koulutuspolitiikka ja täydennyskoulutus
KAJ on laatinut vuosille 2008–2012 koulutuspoliittisen ohjelman, jossa pohditaan, millaisia kääntäjiä ja tulkkeja tarvitaan ja mitä vaatimuksia työelämä asettaa heille sekä alan koulutukselle tulevaisuudessa.
Katrin Krabbe
Krabbe jäi kiinni dopingin käytöstä vuonna 1992. Saksan yleisurheiluliitto antoi hänelle tapauksesta vuoden kilpailukiellon, minkä jälkeen IAAF lisäsi kilpailukieltoa kahdella vuodella. Krabbe haastoi IAAF:n oikeuteen, ja kahdeksan vuoden oikeustaistelun jälkeen IAAF suostui maksamaan Krabbelle korvauksia menetetyistä tuloista. Krabbe lopetti uransa doping-käryn seurauksena. Hänet valittiin Saksan vuoden urheilijaksi vuosina 1990 ja 1991. Krabbe valittiin vuonna 1991 myös IAAF:n vuoden naisyleisurheilijaksi.
Mayflower (yhtye)
Mayflower oli suomalainen bluegrassiä sekä englantilaista ja irlantilaista kansanmusiikkia esittänyt yhtye, joka julkaisi kaksi albumia 1970–1980-lukujen vaihteessa.
PVO
PVO voi viitata seuraaviin:
Anthony Martial
Seurajoukkueura
Kaudella 2020–2021 hän pelasi 22 valioliigaottelua, ja teki neljä maalia. Mestarien liigan viidessä ottelussa hän viimeisteli kaksi maalia, Eurooppa-liigassa hän pelasi kolme ottelua. Kansallisissa cupeissa hän teki yhden maalin kuudessa ottelussa.
Un día normal
Albumi saavutti suuren suosion latinalaisessa Amerikassa. Ensimmäisenä myyntipäivänään se rikkoi kultalevyn rajan Kolumbiassa ja myöhemmin albumille myönnettiin platinaa ja multiplatinaa maissa, kuten Kolumbia, Meksiko ja Espanja. Albumi teki uuden ennätyksen pysymällä 92 viikkoa Billboardin Top Latin Albums -listalla.
Albumi voitti kaiken kaikkiaan kuusi Latin Grammy -palkintoa. Vuonna 2002 ”A Dios le pido” -kappale voitti paras rocklaulu -kategorian. Vuonna 2003 Un día normal -albumi oli ehdolla viidessä kategoriassa, jotka kaikki se voitti: vuoden albumi, vuoden rocksooloalbumi, vuoden laulu (”Es por ti”), vuoden levytys (”Es por ti”) ja paras rocklaulu (”Mala gente”).
David Frölander-Ulf
Henkilöhistoria ja ammattiura Suomessa
Frölander-Ulfin puoliso oli Hilma Thérèse Wallgren, heidän pojastaan Torsten Frölander-Ulfista (s. 1907) tuli lääkäri.
Töitä
Frölander-Ulf teki 1900-luvun alkukymmenten aikana käytännöllisesti katsoen kaikkien silloin rakennettujen ”parempien” hotellien ja ravintoloiden sisustukset, yhteensä parikymmentä. Joukkoon kuuluvat niin Ekbergin kahvila (ainoa alkuperäisenä säilytetty), Seurahuone (1914–1915) kuin elokuvateatteri Maxim. 1930-luvulla syntyivät English Tea Room ja Mikado. Pörssitalon Adlon on näistä viimeinen ja loistokkain. Se valmistui vuonna 1938. Frölander-Ulfin Adlonin baariin suunnittelemat tuolit olivat vielä hiljattain olleet käytössä ravintola Kynsilaukassa.
Enok Rytkönen
Enok Rytkönen kuoli 1. kesäkuuta 1960 sairauskohtaukseen ollessaan uintimatkalla Vanajavedellä.
Lakkajärvi (Kuhmoinen, Harjunsalmi)
Historiaa
Vuoden 1966 peruskartassa järvi oli autio ja siitä lähti vain laskuoja. Vuoteen 1986 mennessä järven etelärannalle oli rakennettu talo ja järveen oli johdettu neljä ojaa.
Magic Tour
Magic Tour (7. kesäkuuta 1986 – 9. elokuuta 1986) oli Queenin viimeinen kiertue, jonka he tekivät tunnetuimmalla kokoonpanollaan Freddie Mercuryn johdolla.
Luova talous
Luovuus ja innovaatiot
Uusia tuotteita, palveluja, menetelmiä, strategioita ja organisaatioita syntyy, kun ihmiset kehittelevät uusia ajatuksia ja yhdistelevät niitä uusin tavoin. Innovaatioiden keksiminen perustuukin usein monipuoliseen osaamiseen ja eri osaamisalueiden yhdistämiseen.
Taloushistoria
Luovan talouden käsite otettiin Suomessa käyttöön 2000-luvun alussa. Professori Alf Rehnin mukaan palvelutaloudesta siirrytään maailmanlaajuisesti luovaan talouteen.
Ollie Barbieri
Ollie Barbieri (s. 12. marraskuuta 1991 Bath, Englanti) on brittiläinen näyttelijä, joka tunnetaan televisiosarjasta Skins – liekeissä. Hän näytteli sarjassa JJ Jonesia kolmannella ja neljännellä tuotantokaudella 2009–2010. Barbieri on esiintynyt myös brittiläisessä komediaelokuvassa Anuvahood (2011).
Aila Lauha
Tieteellinen toiminta
Lauha on Suomalaisen Tiedeakatemian jäsen. Hän on ollut Suomen Akatemian Kulttuurin ja yhteiskunnan tutkimuksen toimikunnan jäsen yhteensä 12 vuotta (1998–2003 ja 2010–2015, puheenjohtajana 2010–2012). Vuosina 2002–2003 hän oli Humanistisen alan pohjoismaisen yhteistyöelimen NOS-H:n puheenjohtaja. Lauha on toiminut useissa kansainvälisissä järjestöissä ja toimituskunnissa: esim. Studia Theologica. Scandinavian Journal of Theology, Commission Internationale d'Histoire et d'Etudes du Christianisme (CIHEC), Kirchliche Zeitgeschichte 2001-, Cuadernos de Estudios Gallegos (Journal of the Spanish National Research Council, CSIC) 2014-2019.
Työeläkevakuuttajat TELA
Viestintä ja yhteiskunnallinen koulutus
Telan toiveena on, että yhteiskunnan nykyiset ja tulevat päättäjät sekä vaikuttajat tuntevat työeläkealan peruskysymykset. Tätä toteutetaan Telan järjestämän yhteiskunnallisen koulutuksen kautta. Telan vastuulla on myös työeläkevakuuttajien hallintoon valittujen uusien hallitusten ja hallintoneuvostojen jäsenten koulutus. Koulutuksella varmistetaan, että heillä on työeläkelaitosten hallintoa koskevan lainsäädännön vaatimat riittävät tiedot työeläkevakuutustoimintaan ja työeläkesijoituksiin liittyvistä kysymyksistä.
Puy-de-Dôme
Puy-de-Dôme oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Puy-de-Dôme muodostettiin Auvergnen provinssista ja sen nimi oli aluksi Mont d’Or (’Kultainen vuori’).
Helsingin historia
Varhaishistoria
Ruotsalaiset tulivat Helsingin alueelle keskiajalla hämäläisiä vastaan tehdyn voitokkaan ristiretken myötä. Ruotsalaisten kolonisaatiolla pyrittiin vahvistamaan tuoreita aluevaltauksia. Helsingin vaakuna on suunniteltu myöhemmin kuvaamaan tätä tapahtumaa. Helsingin seudun ruotsalainen asutus on kuitenkin varsin nuorta verrattuna Sipooseen, Pernajaan ja Porvooseen, jotka olivat alueen tärkeimmät ruotsalaisen kolonisaation kohteet 1200-luvun lopulla ja erityisesti 1300-luvulla. Itäisen Uudenmaan ruotsalaissiirtolaisuuden on arveltu alkaneet yhdestä suuresta väestönsiirrosta Keski-Ruotsista Porvooseen, josta väki olisi sitten levinnyt alueelle. Paikannimen Helsinge (Helsinki) on tulkittu viittaavan siirtolaisten alkuperään Hälsinglandissa. Nykyisin käsitystä pidetään kuitenkin kyseenalaisena, sillä murretutkimuksen perusteella uudisasukkaat tulivat Uplannista ja sen lähiseuduilta. Osa pitäjän länsi- ja pohjoisosasta säilytti kuitenkin suomalaisen asutuksensa. Pitäjässä sijaitsikin kylä nimeltä Tolkby, jossa on katsottu tapahtuneen tulkitsemista ja kääntämistä uusien ja vanhojen asukkaiden välillä. Helsingin pitäjän synty voidaan ajoittaa suunnilleen 1300-luvun loppuun.
Neiti Fisherin etsivätoimisto
Sarjan pääosaa yksityisetsivä Phryne Fisheriä esittää Essie Davis. Muita päähahmoja ovat neiti Fisherin täti Prudence (Miriam Margolyes), komisario Robinson (Nathan Page), konstaapeli Collins (Hugo Johnstone-Burt) ja neiti Fisherin seuraneiti Dorothy (Ashleigh Cummings).
Helsingin historia
Vantaan Helsinki
Kun Kustaa Vaasa kuoli vuonna 1560, kaupunki menetti nauttimansa kuninkaallisen suosion. Seuraavana vuonna Ruotsi valloitti Pohjois-Viron ja Tallinnan, mikä vähensi Helsingin kaavailtua tärkeyttä. Ruotsalaishallitsijat keskittyivät kohentamaan Tallinnan asemaa venäläisen Narvan kilpailijana. Helsinki köyhtyi, mutta Itämeren alueella käytyjen sotien vuoksi siitä tuli kuitenkin sotilaallinen keskus laivaston talvehtimispaikkana ja sotaväen lastauspaikkana. Kun 1500-luvun lopulla Juhana III alkoi elvyttää Porvoon kaupankäyntiä, Porvoosta tuli Helsingin merkittävin kilpailija. Asema kannattavana kaupunkina oli vaakalaudalla 1600-luvun alkupuolella.
Helsingin alueellinen laajeneminen ja kasvu
Sotien jälkeen Helsingin alueen kasvu kiihtyi ja vuonna 1965 kaupungissa oli yli puoli miljoonaa asukasta. 1970- ja 1980-luvuilla kaupunkiin rakennettiin lukuisia esikaupunkien lähiöitä. Kasvavia kaupunkimaisia keskuksia syntyi esimerkiksi Malmille, Tapanilaan ja Puistolaan.
Judy Shalom Nir-Mozes
Shalom Nir-Mozes on herättänyt runsaasti paheksuntaa rasistisella someviestittelyllään. Shalom Nir-Mozes on sanonut, että palestiinalaiset ruokkivat lapsiaan vihalla Israelia vastaan ja että se on heillä perimässä. Kommenttinsa vuoksi hän joutui vetäytymään YK:n hyväntahdon lähettilään tehtävästä, johon hänet oli nimitetty vuonna 2012. Yhdysvaltojen presidentistä Barack Obamasta hän on sanonut: "Obama-kahvi on mustaa ja laihaa", mikä herätti laajaa paheksuntaa, ja hän oli pahoittelevinaan sitä.
Iso Sääksjärvi (Kuhmoinen)
Historiaa
Vuoden 1855–1856 Kalmbergin kartastossa järvi oli merkitty nimellä Iso Säks järvi.
Vuoden 1966 peruskartassa järvellä oli vain muutama talo ja niiden yhteydessä oli peltoa. Lisäksi järveen johti vain muutama oja. Vuoteen 1986 mennessä pellot olivat osin metsittyneet ja järvelle oli rakennettu lisää taloja. Lisäksi järveen oli johdettu ojia sitä ympäröiviltä soilta.
Hotelli Vaakuna
Historiaa
Vaakunan rakennuksen suunnitteli arkkitehti Erkki Huttunen käyttäen kalustesuunnittelussa apunaan oman toimistonsa väkeä. Hotellin sisustuskin tuli pääosin Huttusen toimiston tiimin tehtäväksi. Tuolit kuitenkin tulivat muualta. Valaisimet olivat Paavo Tynellin, tekstiilit Greta Skogster-Lehtisen.
Sorajärvi
Maantietoa
Järven pinta-ala on 0,9 hehtaaria, se on 200 metriä pitkä ja 100 metriä leveä. Sen lounaispuolinen Soravuori nousee 40 metriä järven pinnan yläpuolelle. Järvellä ei ole kartan mukaan saaria ja sen rantaviivan pituus on 450 metriä. Rannat ovat metsämaata ja koillisrannalla on yksi vapaa-ajan asunto.
Diouna
Diounan kunnan pinta-ala on noin 485 neliökilometriä. Se rajoittuu pohjoisessa Ségoun piirin Dioron, idässä Diédougou sekä etelässä ja lännessä Cinzanan kuntiin. Pinnanmuodostukseltaan ja kasvillisuudeltaan seutu on tasaista savannia. Vesistöt käsittävät tulvan jälkeen kuivuvia järviä ja lampia.
Eliittikisat 2006
Lapinlahti
Lapinlahden eliittikisat järjestettiin 16. heinäkuuta 2006.
Lahti
Naiset
Bungie Studios
Bungie Studios on yhdysvaltalainen pelitalo, joka perustettiin heinäkuussa 1991 nimellä Bungie Software Products Corporation (yleisesti lyhennetään Bungie Software).
Historia
Tammikuussa 2022 Sony ilmoitti Bungien ostamisesta 3,6 miljardin dollarin hinnalla. Bungie jää itsenäiseksi tytäryhtiöksi Sonyn omistuksessa ja kehittää useille alustoille ja sillä on mahdollisuus "itsejulkaisuun". Kauppa valmistui heinäkuussa 2022.
Jättiläisrapu
Jättiläisrapu on yksi maailman suurimmista äyriäisistä; suurimmillaan sen paino voi olla 13 kiloa ja selkäkilven leveys 46 senttiä. Se elää Etelä-Australian vesillä Victorian etelärannikolla ja Tasmanian ympäristössä mannerjalustan reuna-alueella 140–270 metrin syvyydessä.
HC Bolzano-Bozen
Foxes pelasi Italian pääsarjassa Serie A:ssa kauteen 2012–2013 asti. Seura on voittanut Serie A mestaruuden yhdeksäntoista kertaa, useammin kuin yksikään toinen joukkue. EBEL-liigan Foxes voitti ensimmäistä kertaa heti ensimmäisellä kaudellaan 2013–2014, uusien saavutuksen 2017–2018.
Poreamme
thumb|Poreamme Poreamme (monissa kielissä jacuzzi) on eräänlainen muunnelma perinteisestä kylpyammeesta. Porekylvyt ovat hoito- ja rentoutumiskylpyjä, joissa koko keho tai sen osat ovat (yleensä lämpimien) vesivirtauksien hierottavana. Poreammeet ovat usein hieman tilavampia kuin kylpyammeet. Ne voivat mallista riippuen kierrättää vettä, pumpata lisää vettä tai puhaltaa ilmaa veteen. Poreammeet ruiskuttavat voimakkaasti vettä, useissa malleissa säädettävästi. Poreammeiden monimuotoisen rakenteen ja porekylpyjen pitkäkestoisuuden vuoksi ammeen sekä sen ilma- ja vesiputkien puhtauteen on kiinnitettävä erityisen paljon huomiota. Joissakin malleissa amme on jokaisen käyttökerran jälkeen desinfioitava, jottei esimerkiksi likaa jäisi kuivumaan putkistoihin, joista se voisi seuraavalla käyttökerralla päätyä ammeeseen.
Ensimmäinen ja tunnetuin poreammeiden valmistaja on yhdysvaltalainen Jacuzzi, joka aloitti poreammeiden teollisen tuotannon vuonna 1956. Yhtiö valmistaa vuosittain noin 40 000 poreammetta Italiassa ja Yhdysvalloissa sijaitsevilla tehtaillaan. Jacuzzilla on hallussaan 250 porealtaiden teknologiaan liittyvää patenttia.
Pereslavl-Zalesski
Pereslavl-Zalesskin on perustanut ruhtinas Juri Dolgoruki vuonna 1152. Tuolloin se oli Rostovin ja Suzdalin ruhtinaskunnan rajalinnoitus. Vuosina 1175–1302 kaupunki oli Pereslavlin ruhtinaskunnan keskus, joka sittemmin liitettiin Moskovan ruhtinaskuntaan. 1200–1400-luvuilla mongolivalloittajat hävittivät sen useaan kertaan. Kaupungin kukoistusaikaa oli 1500-luvun puoliväli, jolloin Iivana IV käytti huomattavia summia sen rakentamiseen. Vuosina 1611–1612 sitä hävittivät puolalaiset. Vuosina 1688–1693 Pietari I, joka kävi kaupungissa useaan kertaan, rakennutti Pleštšejevo-järvelle laivaston sotaharjoituksia varten. Vuonna 1778 Pereslavl-Zalesskista tuli Vladimirin lääniin kuuluneen kihlakunnan keskus. 1700-luvun puolivälissä kaupunkiin syntyi mm. tekstiiliteollisuutta. thumb|250px|left|Goritskin luostari Pereslavl-Zalesskissa. Nykyään Pereslavl-Zalesskissa on tekstiili-, rakennustarvike-, huonekalu- ja elintarviketeollisuutta sekä valokuvaustarvikkeita, kuva- ja äänitallennemateriaaleja valmistava Slavitš-tehdas. Goritskin luostarin opistorakennuksessa toimii historiallinen ja taidemuseo. Kaupunki on yksi Venäjän kultaisen renkaan matkailukohteista.
Pesäpallon miesten Mestaruussarjan kausi 1985
Mestaruussarja
Putoamissarja Sarjasta putosivat Kankaanpää, Hongikko ja Nurmo. Tilalle nousivat Ykkössarjan kolme parasta: Siilinjärven Ponnistus, Riihimäen Pallonlyöjät ja Haminan Palloilijat.
Mer de Glace
Mer de Glace on jäätikkö Ranskan Alpeilla lähellä Mont Blancia. Se on seitsemän kilometriä pitkänä Ranskan suurin jäätikkö. Alue on suosittu turistikohde, ja sinne pääsee junalla Chamonix'n kylästä.
Hallikkala
Hallikkala on kylä Imatran kaupungissa. Aiemmin se on kuulunut pääosin luovutetulle alueelle jääneeseen Jääsken pitäjään. Kylä sijaitsee nykyisen itärajan tuntumassa, melko lähellä Imatran taajama-aluetta. Hallikkala jäi Moskovan välirauhassa ja lopullisessa Pariisin rauhassa Suomen nykyisten rajojen sisäpuolelle. Se sijoittuu koillis-lounais -suuntaisena kapeahkona kiilana Räikkölän (kaakossa) ja Näträmälän (luoteessa) kylien väliin. Lounaissuunnassa kylä rajoittuu Salo-Issakkaan ja koillisessa Hallikkaanjokeen, joka muodostaa kylän kohdalla leveän järvimäisen altaan. Nykykartoissa kylästä muistuttaa kylän poikki kulkeva Hallikkalantie sekä edellä mainittu Hallikkaanjoki.
Hallikkaanjoen rannalla sijaitsevat luonnonsuojelullisesti arvokkaat, suojellut Hallikkaan rantalehdot.
Myyräjärvi (Kuhmoinen)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 142,1 metriä mpy. Siihen johtaa yksi oja. Laskuoja lähtee järven itäpäästä ja laskee 2,4 kilometrin päässä Kuorejärveen. Laskuojan pudotus on 35,7 metriä.
Studs Terkel
Peter von Bagh ja Atte Blom tekivät Terkelistä 1970-luvun keskivaiheilla viisiosaisen radiodokumentin, joka perustui osin von Baghin vuonna 1974 tekemään Terkelin haastatteluun. Peter von Baghin käsikirjoitukseen ja ohjaukseen perustui myös Ylen Radioateljeen Terkelistä kertova radiodokumentti Maa joka voisi olla (2009).
Rubycon (albumi)
Kappaleet ja kokoonpano
B-puoli: Rubycon - Part two (17:35)
Hot Pursuit
Vastaanotto
Elokuvan vastaanotto oli pääosin negatiivinen. Kriitikoiden arvosteluja keräävän Metacriticin mukaan elokuva on saanut kriitikoilta keskimäärin arvosanan 31/100.
Sviblo (järvi)
Maantietoa
Järvi on 5,5 kilometriä pitkä, 5,5 kilometriä leveä ja sen pinta-ala on 13,72 neliökilometriä eli 1 372 hehtaaria. Järvellä on suuri järvenselkä, jonka itä- ja länsipäässä on pieniä lahtia. Järvellä on viisi saarta, joiden yhteispinta-ala on 25,5 hehtaaria. Suurin saari on lähes 800 metriä pitkä. Itäpään lahti jää suurimman saaren taakse suojaan. Kaakkoisrannassa työntyy järvelle noin 600-metrinen harju. Järven keskisyvyys on 3,5 metriä, vaikka siinä on 11 metriä syvä syvänne.
Wau
Wau on Western Bahr el-Ghazalin osavaltion pääkaupunki. Se on Etelä-Sudanin toiseksi suurin kaupunki.
Saarijärvi (Kuhmoinen, Kotakoski)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 156,4 metriä mpy. Siihen johtaa kaksi ojaa Soimasuolta. Laskuoja lähtee järven eteläpäästä, virtaa Luokkijärven ja Kirvesjärven ohitse ja laskee lopulta Vähä-Loirakkoon, joka laskee Iso-Loirakkoon.
Luettelo Helsingin kaupunginvaltuutetuista
Luettelo Helsingin kaupunginvaltuutetuista sisältää Helsingin kaupunginvaltuuston käytännössä kaikki sodanjälkiset jäsenet. Luettelo on järjestetty valtuustoryhmittäin.
Verneri Pohjola
Pohjola on vieraillut myös Warp!- ja UMO-kokoonpanoissa. Lisäksi hän on soittanut muun muassa Pekka Pohjolan, Jukka Gustavsonin, Tuomo Prättälän, Kerkko Koskisen ja Kitkerien Neitsyiden levyillä sekä Lasse Mårtenson -tribuuttiorkesterissa ja Anna Politkovskajan muistokappaleessa. Hän tekee lastenmusiikkia Kalapojat-nimisessä kokoonpanossa. Pohjola on opiskellut trumpetinsoittoa Sibelius-Akatemian jazzmusiikin osastolla.
Dan Hacker
Pelattuaan neljä vuotta kiekkoa Nebraska-Omahan yliopistossa Hacker aloitti ammattilaisuransa ECHL:n Idaho Steelheadsissa kaudella 2005–2006. Steelheadsista hänet nostettiin keväällä 2006 AHL:n pudotuspeleihin Iowa Starsin joukkueeseen, jossa hän jatkoi koko seuraavan kauden.
Syksyllä 2007 Hacker tuli koeajalle SM-liigan SaiPaan ja saikin sopimuksen koko kaudeksi. SaiPasta Hacker siirtyi seuraavaksi kaudeksi Ilvekseen, mutta Ilveksen ulkomaalaiskiintiön täytyttyä Matt Nickersonin kanssa tehdyn sopimuksen myötä Hacker siirtyi jo lokakuussa 2008 HIFK:hon. HIFK:ssa Hacker pelasi kauden loppuun. Seuraavaksi kaudeksi hän teki sopimuksen Saksan kakkosliigan Schwenninger Wild Wingsin kanssa.
Hackeria on luonnehdittu hyväksi kahden suunnan keskushyökkääjäksi, joka pystyy pelaamaan myös laitahyökkääjänä. Häntä on kehuttu myös yritteliäisyydestä ja hyvästä taisteluhengestä sekä nopeasta luistelusta. Hacker ei kuitenkaan ole kiekollisena erityisen taitava.
Anna Veijalainen
Ura
Koko-teatteria vuodesta 1997 johtaneen Anna Veijalaisen puoliso on Koko-teatterin jazz-puolta johtava Timo Hirvonen.
Kuntoutussäätiö
Sen kumppaneina ja asiakkaina on suuri joukko erilaisia toimijoita. Kuntoutussäätiö on SOSTEn, Arvoliiton ja RIFI ry:n jäsenjärjestö. Säätiö on mukana International Council on Social Welfare (ICSW) -järjestön Suomen toimikunnassa.
Katolinen liiga
Katolinen liiga voi tarkoittaa:
Leijulaakso
Leijulaakso on noussut nopeasti Britannian katsotuimmaksi sarjaksi 4–6-vuotiaiden ryhmässä ja sarjan oheistuotteet, muun muassa kirjat, lelut ja vaatteet, ovat olleet myyntimenestys.
Kurajoki
Joki saa alkunsa Kurajoen kulmakunnalla Perttelin pohjoisosassa ja virtaa siellä ensin lounaaseen Perttelin Tattulan, Kaivolan ja Kaukolan kylien ja sitten aiemmin Uskelaan kuuluneitten Lopen ja Veitakkalan kylien alueilla, kunnes kääntyy kaakkoon ja palaa uudelleen Perttelin puolelle Kaukolan ja Tattulan kylissä.
Vähän ennen jokisuuta Kurajokeen yhtyy koillisesta Perttelin Vihmalon kylän luota alkunsa saava Haavikeoja, joka niin ikään virtaa peltojen halki syvässä laaksossa. Sen suun luona joen ylittää Perttelistä Kiikalaan johtava yhdystie 2403, jonka eteläpuolella, vastapäätä Perttelin kirkkoa joki yhtyy Uskelanjoen pääuomaan.
Jussi Lehtonen (muusikko)
Lehtonen opettaa Sibelius-Akatemiassa.
South Shields
South Shields on satamakaupunki Tyne ja Wearin metropolikreivikunnassa, Koillis-Englannissa. Kaupunki sijaitsee Tynejoen suulla. Sen on South Tynesiden taajama-alueen suurin ja vanhin kaupunki.
Espanjan metanolimyrkytykset 1963
Ensimmäiset tunnetut kuolemantapaukset tulivat ilmi Lanzarotella helmikuussa 1963. Kylän apteekkari alkoi epäillä myrkytystä kun neljä viinijuhlien osallistujaa sokeutui ja sai surmansa. Hän analysoi omasta aloitteestaan uhrien nauttimia juomia ja päätteli että myrkky oli metanolia. Vaikka apteekkari julkisti varoituksen, kuolemantapaukset jatkuivat Kanariansaarilla. Kaikkiaan 18 henkeä kuoli Lanzarotella, La Gomeralla ja Teneriffalla. Kaikki olivat juoneet Lago e Hijosin toimittamia juomasekoituksia. Samaan aikaan Galiciassa kuoli ihmisiä päivittäin. Francon hallinto esti tapauksista uutisoimisen.
Vuoteen 2010 mennessä uhrit ja näiden omaiset eivät olleet saaneet luvattuja korvauksia.
Eloise Hawking
1954
Eloise Hawking on entinen Toisten heimon jäsen ja Daniel Faradayn äiti. Vuonna 1954, Eloisen ollessa 17-vuotias, hän komentaa pientä ryhmää, joka vangitsee tulevaisuudesta saapuneet Faradayn, Charlotten ja Milesin. Eloise epäilee heidän olevan Yhdysvaltain armeijan sotilaita, vaikka he väittävät olevansa tiedemiehiä. Eloise jättää heidät Richardin huostaan, ja tämä vakuuttuu Faradayn puheista. Richard aikoo saada Faradayn purkamaan vetypommin. Faraday kuitenkin toteaa, että pommi on haudattava maan alle. Samalla Sawyer ja Juliet väijyttävät Eloisen ja riisuvat tämän aseista. Faraday yrittää selittää Eloiselle olevansa tulevaisuudesta, mutta keskustelun aikana tapahtuu aikahyppy, joka aiheuttaa Faradayn ja muiden katoamisen.
1977
Eloise ottaa haltuunsa Faradayn päiväkirjan ja sivun, johon tämä on kirjoittanut tulevaisuudessa. Eloise järkyttyy tajuttuaan tekstin olevan hänen käsialaansa. Widmore saapuu leiriin ja vangitsee Jackin sekä Katen ja vie nämä Eloisen telttaan. Eloise sanoo Jackille, että mies jonka hän ampui, pyysi häntä hautaamaan vetypommin maahan 23 vuotta aiemmin. Jack sanoo, että räjäyttämällä kyseisen vetypommin hän voi muuttaa tulevaisuutta ja peruuttaa Faradayn kuoleman. Eloise lupaa auttaa Jackiä aikeessaan ja lähtee Richardin sekä Erikin kanssa hakemaan pommia. Matkalla Sayid ampuu Erikin, ja Kate kieltäytyy auttamasta Jackiä. Eloise ja Sayid sukeltavat vedenalaisiin tunneleihin ja saapuvat huoneeseen, johon pommi on piilotettu. Faradayn päiväkirjan ohjeiden avulla Sayid onnistuu irrottamaan pommin ytimen. He saapuvat paikkaan parakkien alla, ja Richard hajottaa seinän, joka paljastaa reitin Horacen talon kellariin. Eloise vaatii saada johtaa heidät parakkien läpi, mutta Richard tainnuttaa Eloisen sanoen suojelevansa johtajaansa ja toteaa, että Jack sekä Sayid ovat omillaan.
Saaren jälkeen
Danielin varttuessa Eloise kieltää häneltä pianonsoiton ja neuvoo olemaan tuhlaamatta aikaansa joutavuuksiin, kuten musiikkiin. Eloise sanoo Danielilla olevan tieteellinen mieli, minkä hänen täytyy omistaa kokonaan tieteelle. Eloise on läsnä Faradayn valmistuessa Oxfordin yliopistosta. Faraday esittelee Eloiselle tyttöystävänsä Theresan, mutta Eloise ei suhtaudu parisuhteeseen kovin myönteisesti ja sanoo, että Faradayn täytyy keskittyä kokonaan työhönsä. Kun Faraday mainitsee saaneensa apurahan Widmorelta, Eloise heltyy ja pahoittelee aiheuttamaansa erimielisyyttä. Hän antaa Faradaylle lahjan, joka paljastuu päiväkirjaksi.
Pieni Terrijärvi
Maantietoa
Järven pinta-ala on 2,1 hehtaaria, se on 250 metriä pitkä ja 150 metriä leveä. Järvi on autio ja sillä on kartan mukaan yksi saari. Järven rantaviivan pituus on 700 metriä ja sen rannat ovat soistunutta metsämaata.